Na podlagi 56. in drugega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb ; v nadaljnjem besedilu: ZJU)

**Ministrstvo za obrambo**, Vojkova cesta 55, 1000 Ljubljana, objavlja javno objavo za dva prosta strokovno tehnična delovna mesta:

**Sistemski administrator VII/1 – pripravnik (m/ž)** (šifra DM 102285), v Sekretariatu generalnega sekretarja, Službi za informatiko in komunikacije v Oddelku za telekomunikacije, **za določen čas, 8 mesecev, s polnim delovnim časom.**

Kandidati, ki se bodo prijavili na to delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja); najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) smer: elektrotehnika in energetika; načrtovanje in administracija podatkovnih baz in računalniških omrežij; razvoj in analiza programske opreme in apliacij.
* državljanstvo Republike Slovenije;
* ne smejo imeti dvojnega državljanstva;
* dovoljenje za dostop do tajnih podatkov stopnje »TAJNO« (T, T-E, T-N);
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09, v nadaljevanju Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in **prvič sklene pogodbo o zaposlitvi**, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

**Naloge:**

* usposabljanje za zagotavljanje delovanja strežnikov, omrežij, operacijskih sistemov in na njih aplikacij, komunikacijskih sistemov ter drugih orodij in
* usposabljanje za opravljanje drugih strokovnih nalog podobne zahtevnosti z delovnega področja.

**Prijava na dva prosta strokovno tehnična delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da:

* je državljan Republike Slovenije;
* nima dvojnega državljanstva;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega natečajnega postopka dovoljuje Ministrstvu za obrambo pridobitev podatkov iz 3. točke iz uradne evidence;
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »TAJNO« skladno z Zakonom o tajnih podatkih (Uradni list RS, št. 50/2006 – uradno prečiščeno besedilo, 9/10, 60/11 in 8/20), če kandidat ustreznega dovoljenja še nima;
3. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo natečajnih pogojev, ne bodo uvrstili v izbirni postopek.

V kolikor po opravljenem predhodnem zdravstvenem pregledu ter varnostnem preverjanju ne bo ugotovljenih zadržkov, bo z izbranim kandidatom sklenjeno delovno razmerje za določen čas, 8 mesecev, s polnim delovnim časom**.** Po uspršno zaključenem pripavništvu nudimo tudi možnost zaposlitev za nedoločen čas**.** Delo se bo opravljalo v prostorih Službe za informatiko in komunikacije, na naslovu Vojkova cesta 55 v Ljubljani, oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javno objavo na prosta delovna mesta sistemski administrator VII/1 pripravnik, **št. 110-141/2023**« **na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 8 dni** po objavi na spletnem mestu državne uprave GOV.SI in Zavodu Republike Slovenije za zaposlovanje, torej do vključno **28.6.2023**. Za pisno obliko prijave se šteje tudi elektronska oblika, poslana na **elektronski naslov** [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javne objave bo objavljeno na osrednjem spletnem mestu državne uprave GOV.SI.

Informacije o izvedbi javne objave daje Polona Pust, 01 471 23 67.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.